
                     Nr.23/50/2000

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

VALER DORNEANU



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.88/1999 privind stabilirea unor reguli pentru transportul combinat de mărfuri, primit cu adresa nr.68 din 21 februarie 2000.
În raport de obiectul şi conţinutul său, proiectul de Lege face parte din categoria legilor ordinare.

p.PREŞEDINTE,

Ioan Bivolaru

                                                                                                    Nr.23/50/2000

R A P O R T

asupra proiectului de Lege pentru aprobarea Ordonanţei Guvernului nr.88/1999 privind stabilirea unor reguli pentru transportul combinat de mărfuri



1. Comisia pentru industrii şi servicii a fost sesizată, pentru avizare şi dezbatere în fond, cu proiectul de Lege pentru aprobarea Ordonanţei Guvernului nr.88/1999 privind stabilirea unor reguli pentru transportul combinat de mărfuri, trimis cu adresa nr.68 din 21 februarie 2000. Ordonanţa a fost avizată favorabil de Consiliul Legislativ cu nr.846/26.08.1999. Proiectul de lege a fost avizat favorabil de Comisia juridică, de disciplină şi imunităţi cu nr.68/01.03.2000, în forma adoptată de Senat. La dezbaterea proiectului de lege s-a ţinut seama de punctul de vedere al iniţiatorului - Ministerul Lucrărilor Publice, Transporturilor şi Locuinţei.



Ordonanţa a fost emisă pentru armonizarea legislaţiei naţionale cu legislaţia Comunităţii Europene respectiv cu Directiva nr.92/106/CEE/07.12.1992 referitoare la stabilirea unor reguli comune pentru transportul combinat de mărfuri între statele membre şi cu Rezoluţia Consiliului Uniunii Europene din 19 iunie 1995 referitoare la dezvoltarea transportului feroviar şi transportului combinat.



2. În raport de obiectul şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa Comisiei pentru industrii şi servicii din data de 27 martie 2002.



La lucrările comisiei a participat un grup de specialişti din cadrul Ministerului Lucrărilor Publice, Transporturilor şi Locuinţei sub conducerea domnului secretar de stat Tudor Florescu.



4. La lucrările comisiei au fost prezenţi 24 deputaţi din totalul de 26 deputaţi membri ai comisiei. Raportul comisiei a fost adoptat cu unanimitatea voturilor deputaţilor prezenţi la lucrările comisiei.



5.  Proiectul de lege a fost adoptat de Senat cu un amendament, în şedinţa din 14 februarie 2000.



În urma dezbaterii, Comisia pentru industrii şi servicii propune admiterea cu modificări a proiectului de lege.

I.  A M E N D A M E N T E     A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

Nr.

crt.
Text iniţial
Text propus de Comisie
Motivarea

propunerii amendamentelor



0
1
2
3

1.
LEGE

pentru aprobarea Ordonanţei Guvernului nr.88/1999 privind stabilirea unor reguli pentru transportul combinat de mărfuri


Nemodificat


2.
(text Senat)

Articol unic:  Se aprobă Ordonanţa Guvernului nr.88 din 30 august 999 privind stabilirea unor reguli pentru transportul combinat de mărfuri, adoptată în temeiul art.1 litH pct.6 din Legea nr.140/1999 privind abilitarea Guvernului de a emite ordonanţe şi publicată în Monitorul Oficial al României, Partea I, nr.423 din 31 august 1999, cu următoarea modificare:


Articolul unic devine articolul I cu următorul cuprins:

Art.I  Se aprobă Ordonanţa Guvernului nr.88 din 30 august 1999 privind stabilirea unor reguli pentru transportul combinat de mărfuri, publicată în Monitorul Oficial al României,   Partea I,  nr. 423 din  31  august 1999 cu următoarele modificări şi completări: 


S-a eliminat prevederea privind abilitarea Guvernului de a emite ordonanţe.

3.
(text OG nr.88/1999)

Art.2. - (1) În sensul prezentei ordonanţe, prin transport combinat se înţelege transportul de mărfuri pentru care autocamionul, remorca, semiremorca   cu  sau  fără  autotractor,  cutia 


1. Alineatul (1) al articolului 2, va avea următorul cuprins:

"Art.2. - (1) În sensul prezentei ordonanţe, prin transport combinat se înţelege transportul     de     mărfuri     pentru     care 


Precizarea textului.

0
1
2
3


mobilă sau containerul de 20 de picioare şi peste, se deplasează sau sunt deplasate pe căile rutiere, pe parcursul iniţial şi/sau final, iar restul transportului se efectuează pe calea ferată sau o cale navigabilă interioară sau pe un parcurs maritim ce depăşeşte 100 km în linie dreaptă.


autocamionul, remorca, semiremorca cu sau fără autotractor, cutia mobilă sau containerul de 20 de picioare şi peste, se deplasează sau sunt deplasate, după caz, pe căile rutiere, pe parcursul iniţial şi/sau final, iar restul transportului se efectuează pe calea ferată sau pe o cale navigabilă interioară sau pe un parcurs maritim ce depăşeşte 100 km în linie dreaptă."



4. 
(text OG nr.88/1999)

Art.3. - (1) Transporturile combinate, altele decât cele în interes propriu se efectuează pe bază de contract, iar documentul de transport trebuie să conţină în mod obligatoriu următoarele menţiuni:


2. Partea introductivă a alineatului (1) al articolului 3, va avea următorul cuprins:

"Art.3. - (1) Transporturile combinate, altele decât cele în folos propriu se efectuează pe bază de contract, iar documentul de transport trebuie să conţină în mod obligatoriu următoarele menţiuni:"

Conform prevederilor OG nr.19/1997 privind transporturile.

5. 
(text OG nr.88/1999)

Art.5. - (1) Pentru transportul efectuat cu o remorcă sau cu o semiremorcă, care aparţine unui agent economic care efectuează transporturi în interes propriu, tractată pe unul din parcursurile iniţiale sau finale de către un autotractor, aparţinând unui agent economic care are ca obiect de activitate principal transportul rutier, nu se aplică prevederile art.3.

(2) Transportul prevăzut la alin.(1) va fi însoţit de un document care să facă dovda parcursului efectuat sau care urmează a fi efectuat pe calea ferată ori pe calea navigabilă ori maritimă.

(3) Modelul şi conţinutul documentului de transport prevăzut la alin.(2) se stabilesc prin ordin al ministrului transporturilor.


3. Articolul 5 va avea următorul cuprins:

"Art.5. - Transporturile combinate în folos propriu vor fi însoţite de documentele de transport prevăzute în Normele metodologice de aplicare a prezentei ordonanţe."


6. 
(text Senat)

Articolul 6 va avea următorul cuprins:

Art.6. - Agenţii economici care execută transport combinat vor fi scutiţi temporar de la plata impozitului aferent profitului reinvestit, prin hotărâre a Guvernului, numai pentru dezvoltarea infrastructurii, precum şi pentru achiziţionarea/modernizarea echipamentelor specifice acestui gen de transport, ale căror elemente sunt prezentate în anexa care face parte integrantă din prezenta ordonanţă.


4. Articolul 6 nemodificat


7. 
(text OG nr.88/1999)

Art.7. - Ministerul Transporturilor va elabora, în termen de 90 de zile, normele metodologice de aplicare a prezentei ordonanţe.


5. Articolul 7 va avea următorul cuprins:

"Art.7. În termen de 90 de zile de la intrarea în vigoare a prezentei ordonanţe, Ministerul Lucrărilor Publice, Transporturilor şi Locuinţei va elabora şi aproba prin ordin al ministrului lucrărilor publice, transporturilor şi locuinţei norme metodologice de aplicare a prevederilor prezentei ordonanţe, care va fi publicat în Monitorul Oficial al României, Partea I."

Precizare privind modul de aprobare a normelor metodologice de aplicare a prevederilor ordonanţei.

8. 

6. Articolul II va avea următorul cuprins:

"Art.II - Ordonanţa Guvernului nr.88/1999, astfel cum a fost modificată şi completată prin prezenta lege, va fi publicată în Monitorul Oficial al României, Partea I, 
dându-se textelor numerotarea corespunzătoare."

Necesitatea republicării ordonanţei.

                                         p.PREŞEDINTE,                                                                        SECRETAR,

                                            Ioan Bivolaru                                                                         Cristian Buzea

                                                                                                                                                 
RAPORTORI:










Dep. Ioan Bivolaru - PSD-SDU


Dep. Aurelia Vasile - PSD-SDU

Dep. Robert Raduly - UDMR

Dep. Pavel Târpescu - PSD-SDU

Dep. Aurel Daraban - PSD-SDU










Dep. Florentin Sandu - PSD-SDU

Dep. Istvan Erdei - UDMR

Expert, Daniel Bădina

